kardosdrur/scandi-wiki huggingface dataset:
Oversø

Oversø (dansk) eller Oeversee (tysk) er en landsby og kommune beliggende cirka 15 kilometer syd for Flensborg ved Trenens øvre løb i Sydslesvig. Administrativt hører kommunen under Slesvig-Flensborg kreds i den nordtyske delstat Slesvig-Holsten. Kommunen samarbejder på administrativt plan med med Tarp og Siversted i Oversø kommunefællesskab (Amt Oeversee). Landsbyen er sogneby i Oversø Sogn. Sognet lå i Ugle Herred (Flensborg Amt, Sønderjylland), da området tilhørte Danmark.

Geografi 
Området består af kuperede morænejorder og bliver mod vest fladere og mere sandet. Kommunen ligger dermed ved overgangen fra bakkelandskaberne i Angel til den mere sandede gest i Midtslesvig (→ Lusangel). Lidt nord for landsbyen ligger Sankelmark Sø (Sanklam). Søen har via den lille Bæk (Beek) afløb i Trenen, som har sit udgangspunkt  lidt øst for landsbyen ved Træsø og som derfra bugter sig gennem kommunens naturskønne omgivelser. Tidligere lå der flere småsøer omkring Oversø således Ildsø (Ihlsee) syd for Tinghøj (Tinghoe) og øst for Smedebyskel, som er nu nu en lille eng. Den i Frørup Skov (Frörupholz) beliggende Store Dam er efterhånden forvandelt til mose. Den øst for Trenen beliggende Frørup Skov med Frørup Bjerge (Fröruper Berge) har rekreativ karakter. Jorderne i omegnen blev tidligere opdkyrket ved hjælp af mergel (ler- eller sandmergel). 

Den nuværende kommune består af de følgende landsbyer og bebyggelser: 
 Barderup
 Bilskov (Bilschau)
Frørup (Frörup) med Frørupsand og Frørupskov
 Julskov (Juhlschau), 
 Munkvolstrup (Munkwolstrup)
 Oversø (Oeversee)
 Sankelmark 
 Ågård (Augaard)

Historie
Oversø er især kendt for dens romanske kirke og hærvejskroen Den historiske Kro. Kroen nævnes første gang i 1519. Under 2. Slesvigske Krig var der dansk hovedkvarter på kroen. Senere blev kroen omdannet til lazaret og kroparret var med til at hjælpe sårede fra begge sider. Hvert år afholdes Oversømarchen til minde om en humanitær indsats ved flensborgske købmænd efter slaget ved Sankelmark i 1864.

Oversø Kirke er præget af sin beliggenhed tæt på Hærvejen og vadestedet over Trenen. Den til de vejfarendes helgen Sankt Jørgen viede kirke er en af de få rundtårnkirker i det nuværende Tyskland. Dens 1½ m tykke kampestenstårn fra 1100-tallet har tidligere været dobbelt så højt og brugt til beskyttelsesrum. På kirkegården ses danske krigergrave fra de slesvigske krige. Lidt øst for landsbyen i Aagaard lå i 1800-tallet Aagaard Højskole.

Stednavnet er første gang dokumenteret 1452. Navnet henviser til byens beliggenhed ved Sankelmark Sø. Det menes, at navnet er en sammentrækning af et oprindligt *øver æ sø. Den jyske / angeldanske udtale er Øvesjø.

Våben 
Kommunevåben viser kirketårnet flankeret af to krydsede sorte sabel og et rødt møllehjul.

Noter

Eksterne henvisninger 

 Kampen ved Oversø 1848 
 Kommunens netsted 

Byer i Kreis Slesvig-Flensborg
Kommuner i Slesvig-Holsten
Per Sonniks

Per Asbjørn Sonniks (27. december 1933 i Gørding - 1967) var en dansk kunstmaler.

Han blev uddannet ved Århus Seminarium.

Per Sonniks, Ronald Canham, Imre Gyøry, Knud Vesterskov og "1 gæst" var i fællesskab kunstergruppen 4 + 1, som blev dannet i 1964.

Efter sin studentereksamen i 1953 brugte han 3 år i flyvevåbnet som jetpilot. Efter tiden som jetpilot underviste han i Felsted.
Malerierne er primært abstrakt ekspressionisme.

I 1964 til 1965 var Per Sonniks bosat i Paris og var bl.a. elev hos Stanley William Hayter.

I 1994 blev en gruppe malerier fundet hos hans forældre, primært olie malet på masonitplader.

De fundne billeder bliver brugt af Knud Vesterskov i en filmisk beskrivelse af Per Sonniks liv, kunst og død med brug af de genfundne billeder og musik af Bent Lorentzen.

Årstal 
 1961
 Første udstilling foregik privat hos Niels Rod sammen med Th. Weg og Åge Brun Jespersen.
 1962
 Sommerudstilling
 1964 
 Galerie Exi, Odense
 Dannelse kunstnergruppen 4 + 1
 Glud kunst med 4 + 1
 Tildelt Gyldenstjerne – Rosenkrones legat
 1965
 Sydslesvigske danske kunstforening
 1966
 Århus Kunstforening
 Kunstnernes påskeudstilling, den 20. censurede, Århus Rådhus
 1966-67
 Kunstforeningen for Sønderjydske skoler

Eksterne henvisninger 
 Sonniks.com – side med galleri

Malere fra Danmark
Narmer

Narmer var farao omkring 3050 f.Kr. Han er den første konge af både Øvre og Nedre Ægypten. Han regnes til den før-dynastiske periode, men kan måske være den første konge af første dynasti.

I Nekhen er der fundet en sminkepalet og et køllehoved med Narmers navn og billede. På den ene side af paletten er kongen ifærd med at henrette en krigsfange. Fangen knæler hjælpeløs foran kongen, der har et solidt tag i hans pandehår med venstre hånd. I højre hånd holder han en kølle højt hævet, klar til slag. Denne scene er de næste 3000 år et af de væsentligste symboler på faraos magt, og vi ser den gentaget igen og igen.

Det fundne køllehoved er delvist ødelagt. Den bevarede side viser en anden scene som vi ser gentaget de næste 3000 år: heb-sed-festen. Det var en serie ritualer, der skulle forny kongens magt og styrke.

Narmer er begravet i Abydos.

Eksterne henvisninger 
  The Narmer Catalog

Faraoer
Tjek fødsels- og dødsår
Für Elise

"Für Elise" er et populært navn for "Bagatelle i a-mol", WoO 59, et berømt stykke musik for solo piano af Ludwig van Beethoven, skrevet 1810.

Beethoven-lærde og kritikere er ikke helt sikre på hvem "Elise" var. Den mest troværdige teori er at Beethoven oprindeligt gav musikstykket titlen "Für Therese", Therese skulle så være Therese Malfatti von Rohrenbach zu Dezza (1792–1851), som Beethoven havde planer om at blive gift med i 1810. Desværre lader det til at hun har afvist hans frieri. I 1816 blev Therese Malfatti, der var datter af den wienske handelsmand Jacob Malfatti von Rohrenbach (1769–1829), gift med den østrigske adelsmand og statsembedsmand Wilhelm von Droßdik (1771–1859). Da stykket blev offentliggjort i 1865, fejloversatte opdageren af stykket Ludwig Nohl titlen som "Für Elise". Håndskriften er gået tabt.

Litteratur 
 Sieghard Brandenburg, Beethovens Klavierstück in a-Moll, „Für Elise“, WoO 59, Kritische Ausgabe mit Faksimile der Handschrift BH 116, Skizzentranskription und Kommentar, Bonn, Verlag Beethoven-Haus, 2002, 
 Klaus Martin Kopitz, Beethoven, Elisabeth Röckel und das Albumblatt „Für Elise“, Köln, Verlag Dohr, 2010, 
 Klaus Martin Kopitz, Beethovens „Elise“ Elisabeth Röckel. Neue Aspekte zur Entstehung und Überlieferung des Klavierstücks WoO 59, i: Die Tonkunst, vol. 9, nr. 1 fra januar 2015, s. 48–57 (PDF)

Eksterne henvisninger 

 Für Elise  – og andre Beethoven stykker)

Værker af Ludwig van Beethoven
Hor-Aha

Hor-Aha var en farao fra første dynasti. 

Hor-Aha overtog et forenet Ægypten fra Narmer, men måtte føre flere krige, bl.a. i Nubien, for at bevare landet samlet.

Han grundlagde Memphis, byen ved grænsen mellem Øvre og Nedre Ægypten, der i lange perider var Ægyptens hovedstad.

Han grundlagde også et tempel for gudinden Neith i Sais i deltaet.

Hor-Ahas nebti-navn var Men. Derfor er det sandsynligt, at det er ham Manethon kalder Menes.

Han er begravet i Abydos.

Faraoer
Tjek fødsels- og dødsår
Memphis

Memphis er navnet på flere byer:

 Memphis (Egypten) – by i det gamle Egypten
 Memphis (Tennessee) – by i den amerikanske delstat Tennessee

Andet

 Memphis, Tennessee (sang) – en sang af Chuck Berry
Ladelund Ungdomsskole

Ladelund Ungdomsskole er en dansk efterskole beliggende i Ladelund syd for den dansk/tyske grænse. Den er den eneste danske efterskole i Sydslesvig. Ungdomsskolen blev indviet 25. september 1982. Skolen er en gave fra A.P. Møller Fonden og drives af Dansk Skoleforening for Sydslesvig. Den retter sig primært til unge fra det danske mindretal i Sydslesvig. Undervisningen foregår på dansk med undtagelse af faget tysk. Såvel dansk som tysk er modersmålsundervisning.

Skolen har plads til ca. 60 elever. Undervisningen er tilrettelagt for 7., 8. og 9. klassetrin.

Skolens forstandere
 1982–1989 Jørgen Petersen
 1989–2004 Asger Gyldenkærne
 2004-2018 Hans Henning Jochimsen
 2018— Tore Bock

Eksterne henvisninger 
 Skolens hjemmeside

Efterskoler
Etableret i 1982
Danske uddannelsesinstitutioner i Sydslesvig
Lockheed P-38 Lightning

P-38 Lightning er et amerikansk jagerfly bygget af Lockheed.

P-38 Lightning blev bygget fra 1941 til 1945 i lidt over 10.000 eksemplarer. Det blev anvendt af US Army Air Forces som jagerbomber i såvel Europa som Asien. 

Flyet genkendes nemt på dets specielle profil med to haler i forlængelse af de to vingemonterede motorer. Flyet er et af få propelfly, der har været tæt på lydmuren i bl.a. styrtdyk. Piloter har berettet om, hvordan flyet har rystet ved ekstrem høj hastighed (ophobning af luftmolekyler forekommer ofte omkring vinger på fly, når hastigheden nærmer sig lydens hastighed), og enkelte beretninger om eksplosionsagtige lyde (sonisk brag) fra spidserne af propelbladene er også blevet rapporteret. Det værste har dog været, at højderorene kunne miste styreevnen pga. turbulens i tynd luft. 

Flyet nød især stor succes i USA's kamp mod Japan i 2. Verdenskrig på grund af flyets store rækkevidde. I sin første udgave havde flyet kun en rækkevidde på 900 miles, men takket være rådgivning fra Charles Lindberg (civil rådgiver), blev flyets rækkevidde forøget til 1.800 miles. 

Det var et tungt bevæbnet fly, og foruden fire Browning 12,7 mm maskingeværer og en 20 mm maskinkanon der var fast udstyr i P-38, kunne flyet bære op mod 1.200 kg af forskellige bomber, raketter m.m.

 

Kampfly
US Army Air Forces
Fly fra 2. verdenskrig
Militærfly fra USA
2-motors propelfly
P-51 Mustang

P-51 Mustang er et amerikansk jagerfly, bygget af North American.

P-51 Mustang er et af de mest kendte amerikanske fly fra 2. verdenskrig, hvor det blev anvendt af US Army Air Forces og RAF som jagerfly i såvel Europa som i Asien. 

P-51 Mustang blev bl.a. brugt som eskorte for de højtflyvende amerikanske bombefly under deres togter over Tyskland og kunne nå helt til Berlin. 30 RAF-mustanger eskorterede 18 Mosquitoer under shellhusbombardementet 21. marts 1945.

Koreakrigen 
I 1947 blev US Air Force dannet som et selvstændigt luftvåben og overtog hærens mustanger. 11. juni 1948 blev jagerflykoden ændret fra P-51 (Pursuit) til F-51 (Fighter). I Koreakrigens første fase kastede US Air Force F-51D Mustanger napalm mod de nordkoreanske landtropper for at kompensere for FN's numeriske underlegenhed.

P-51 Mustang blev brugt operativt indtil 1984, hvor Fuerza Aérea Dominicana solgte sine sidste ni Mustanger.

Kampfly
US Army Air Forces
Fly fra 2. verdenskrig
Militærfly fra USA
1-motors propelfly
P-61 Black Widow

P-61 Black Widow er et amerikansk jagerfly, bygget af Northrop.

P-61 Black Widow blev bygget under 2. verdenskrig, hvor det blev anvendt af US Army Air Forces som natjager. Maskingeværkuplen øverst kunne fjernstyres fra både den forreste og agterste skytteposition.

Flyet er især kendt for sin lidt særprægede form og ikke mindst dets størrelse, der er temmelig atypisk for et jagerfly fra den periode.

Kampfly
US Army Air Forces
Fly fra 2. verdenskrig
Militærfly fra USA
2-motors propelfly
Ung Rejs

Ung Rejs er et dansk rejsebureau, som har specialiseret sig i rejser for unge og studerende. Virksomheden har gennem tiden sendt feriegæster til rejsemål i Spanien (Calella, Lloret de Mar og Ibiza), Grækenland (Kos, Rhodos og Kreta), Frankrig (Les Menuires og Val Thorens), Bulgarien (Golden Sands og Sunny Beach), samt Tyrkiet (Alanya). Selskabet blev gennem en årrække beskyldt for at opfordre unge til druk, men blev i Landsretten i april 2012 frifundet for alle anklager.

Ung Rejs ændrede strategi i 2008, hvor der blev indført en alkoholpolitik både for medarbejderne og de rejsende, samt følg-hjem-ordning og aktiv natservice. Siden 2011 har selskabet haft et gratis sports- og aktivitetsprogram for feriegæsterne og løbende justeret aktivitetsprogrammet med flere kulturelle tilbud. I efteråret 2012 besluttede ledelsen i selskabet at lukke sine destinationer i Bulgarien.

Historie 
Ung Rejs A/S blev grundlagt i oktober 1992 af den 17 årige handelsskoleelev John N. Tobiesen fra Tjæreborg. Oprindeligt var der tale om et enkeltmandsfirma kaldet Jyske Ungdomsrejser, som startede med tre afgange til Calella med bus. Firmaet udviklede sig med stadig flere afgange og skiftede navn til Ung Rejs i 1993. Herefter udviklede selskabet sig hurtigt og blev i 1998 omdannet til A/S.

Ung Rejs A/S er et af de få rejseselskaber i Danmark der har opnået højeste kreditværdighed (AAA). Selskabet har givet overskud 14 år i træk og er det eneste ungdomsbureau, der er blevet optaget i Rejsearrangørforeningen (RID). Ung Rejs beskæftigede i foråret 2012 seks medarbejdere på fordelt på 2 kontorer i henholdsvis Aarhus og Tjæreborg, fire personer i relaterede selskaber, samt 30 guider, destinationschefer og supervisere ude i verden.

Kilder 
Ung Rejs frifundet i landsretten

Eksterne henvisninger 
 Ung Rejs – officiel website

Rejsebureauer i Danmark
P-47 Thunderbolt

P-47 Thunderbolt er et amerikansk jagerfly, bygget af Republic.

P-47 Thunderbolt er et af de mest kendte og mest robuste amerikanske fly fra 2. verdenskrig, hvor det blev anvendt af US Army Air Forces og RAF som jagerfly og jagerbomber.

P-47 Thunderbolt blev bl.a. brugt som eskorte for de amerikanske bombefly under deres togter over Tyskland, men også til angreb mod jordmål. RAF anvendte Thunderbolt mod japanerne da luftkølede flymotorer bedst kan tåle tropefugten og fordi amerikanske fly nemmere kunne sendes til Burma. Der blev i alt bygget 15.686 eksemplarer af dette fly.

Det amerikanske flyver-es "Gabby" Gabreski nedskød 28 tyske fly, mens han fløj P-47.

Kampfly
US Army Air Forces
Fly fra 2. verdenskrig
Militærfly fra USA
1-motors propelfly
Aksel Andersen

Hans Aksel Andersen (19. marts 1912 i Ruskin, Nebraska – 18. november 1977 i Vedbæk) var en dansk organist, komponist og orgelprofessor.

Han spillede allerede som dreng både orgel, violin og klaver. Han var elev i Varde af Svend-Ove Møller. Som 12-årig vikarierede han som organist. Senere undervist af Th. Aagaard. Organisteksamen ved Det Kongelige Danske Musikkonservatorium 1931.

Andersen var en af kræfterne bag oprettelsen af Løgumkloster Kirkemusikskole idet han i slutningen af 1960'erne var med til at udarbejde skolens grundlag og senere hjalp den på vej på andre måder. Han var Ridder af Dannebrog.

Embeder 
 organist og kantor ved Sankt Jacobi Kirke i Varde 1933-48
 lærer ved Vestjysk Musikkonservatorium [1946-29]
 organist ved Sct. Pauls Kirke i Århus 1948-55
 lærer ved Det Jyske Musikkonservatorium 1948-55
 professor ved Københavns Musikkonservatorium fra 1955
 Kirkeministeriets konsulent i orgel- og klokkesager 1955-63
 organist ved Eliaskirken i København 1956-59
 formand for Dansk organist- og kantorsamfund 1959-61
 organist ved Christiansborg Slotskirke 1959-65
 formand for Nordisk Klokkekomite fra 1962
 formand for Nordisk Samfund for Campanologi 1966-70
 organist ved Vartov Kirke 1970-75

Musik 
 4 Preludii Locus Dei (orgel 1972)
 orgelmusik
 sange
 korsange
 lejlighedskantater
 salmer
 orkestermusik

Kilder 
 Kraks Blå Bog 1974 Om Kirkemusikskolen 
 Om Kirkemusikskolen 
 Dansk Biografisk Leksikon 1979''

Eksterne henvisninger 
 

Komponister fra Danmark
Klassiske komponister fra det 20. århundrede
Organister fra Danmark
Danskere i 1900-tallet
Riddere af Dannebrog
Personer i Kraks Blå Bog (afdøde)
Mustang (flertydig)

Mustang har flere betydninger:
 Mustang – en hesterace
 Mustang (cykelmærke) - et cykelmærke
 Mustang District – Distrikt i Nepal og tidligere kongerige
 P-51 Mustang – Fly fra 2. verdenskrig
 Ford Mustang – Amerikansk bilmodel
Lightning

Lightning har flere betydninger:
F-35 Lightning II – Moderne amerikansk jetfly
P-38 Lightning – Amerikansk jagerfly fra 2. verdenskrig
English Electric Lightning – Engelsk jetfly
 Lightning (stik) – 8-benet stik produceret af Apple Inc., der bruges i iPhone, iPod og iPad
English Electric Lightning

English Electric Lightning er et to-motors britisk jagerfly, der på mange områder brød med de gængse regler for hvorledes et sådant fly skulle se ud. De to motorer er bl.a. placeret ovenpå hinanden. Vingeformen er ligeledes helt unik for dette fly. 

English Electric Lightning fik flere gange forlænget sin "levetid" i RAF, da det viste sig svært at finde en værdig afløser. Lightningens radar havde dog ingen look-down/shoot-down kapacitet hvilket betyder at lavereflyvende flys radarekko drukner i radarrefleksioner fra jordoverfladen.

Kampfly
Royal Air Force
Militærfly fra Storbritannien
2-motors jetfly
Hawker Harrier

Hawker Harrier er et britisk-konstrueret jetfly, som er i stand til at starte og lande lodret. 

Flyet findes i en engelsk flådeversion, som kaldes Sea Harrier, samt en amerikansk udgave, AV-8 Harrier, som bygges af Boeing.

Kampfly
Royal Air Force
VTOL-fly
Falklandskrigen
1-motors jetfly
Hawker-fly
Shanghai Airlines

Shanghai Airlines er et luftfartsselskab mod hovedkvarter i Shanghai, Kina.
Selskabet flyver både indenlandske og internationale ruter.

Selskabet bruger de to shanghainesiske lufthavne Pudong International Airport og 
Hongqiao Airport .

Historie 
Selskabet blev stiftet i 1985 og havde de første flyvninger samme år. Det blev stiftet af Shanghais regionale regering som det første uafhængigt drevede lokale luftfartsselskab i Kina. Det havde til at starte med kun tilladelse til at flyve indenrigs, men selskabet vandt tiladelsen til at flyve internationalt i september 1997. Selskabet blev børsintroduceret på Shanghais børs i oktober 2002. 

Selskabet begyndte at flyve indenrigs fragt ruter i maj 2004. Det er det femte største selskab i Kina målt på luftflådens størrelse.

Shanghai Airlines var fra december 2007 medlem af flyselskab-sammenslutningen Star Alliance. I juni 2009 blev Shanghai Airlines opkøbt af China Eastern Airlines der var medlem af SkyTeam. Som følge af dette udtrådte Shanghai af Star Alliance 1. november 2010.

Eksterne henvisniger 
 Shanghai Airlines officielle hjemmeside  

Flyselskaber fra Kina
Etableret i 1985
Airlines
Star Alliance
Yngste søns arveret

Yngste søns (arve)ret er en lovfæstet arveret, som indebærer, at den yngste søn arver en gård eller lignende.

I nordisk ret er den forekommet udelukkende på Bornholm, hvor den var godkendt i en kongelig dansk forordning om "selveiergaardes arv" af den 14. oktober 1773."Naar en selv-eier-gaard falder i arv, da er, efter Bornholm´s gamle vedtægt, den yngste søn nærmest til sæde og adgang", efter den yngste søn og hans efterkommere skulle den nærmeste ældre søn indtræde, "og, naar ingen sønner ere til, da iblandt døtrene den ældre frem for de yngre."

Til medarvingerne (søskende) skulle udbetales en andel af arven ("taaleligt vederlag").

Forordningen med denne bornholmske særret blev ophævet i 1887.

Gældende ret 
Det følger af arveloven § 1, stk. 1, 2. pkt., at børn arver lige.

Videre læsning

Reference 

Familieret
Bornholms historie
Retshistorie
That '70s Episode

That '70s Episode er et afsnit fra første sæson af Heksene fra Warren Manor. Afsnittet blev første gang vist i USA 7. april 1999.

Handling 

Søstrene finder ud af at en ældgammel mand rigtig er en troldmand ved navn Nicholas, som har besøgt søstrene en gang om året. Men i virkeligheden er han en ung troldmand som prøver på at dræbe søstrene for at få deres kræfter. Søstrene kaster en besværgelse som sender dem tilbage i tiden for at finde ud af hvorfor Nicholas er immune over deres kræfter. De rejser tilbage til år 1975 og de møder ikke kun dem selv som små magiske børn, men også deres døde mor og bedstemor. De finder ud af at deres mor var tvunget til at velsigne en ring, som ville gøre ham immun over fra søstrenes kræfter, hvis hun ikke havde gjort det ville nicholas dræbe hende og Phoebe fordi Patty var gravid med hende. De vender tilbage til fremtiden og finder en besværgelse og udsletter nicholas.

Skyggernes Bog

Fjender 

Nicholas: Nicholas en mindre magtfuld troldmand som tvang søstrenes mor til at velsigne ringen der vil gøre ham immun over for deres kræfter. Men efter moren binder sine døtres kræfter så han ikke skal dræbe hendes døtre eller stjæle deres kræfter gør han ikke noget mod søstrene. Men besøger søstrene en gang i et år for at se om de har fået deres kræfter og når den dag var kommet blevet han udslettet af søstrene. Han har kræften til at styre menneskers indre (få deres blod til at koge m.m.)

Trylleformularer 

Trylleformular til at bryde en pagt: Pagten, som ej skulle sluttes . Giv os kraft så den kan brydes. Skru tiden tilbage til pagtens vorden.

Trylleformular til at sende søstrene tilbage: En tid for alt og alt på sin plads. Tilbage føres i nu gennem tid og rum. 

Nicholas-må-dø Formularen: Lavendel, Mimose, Hellige tidsel. Rens ondet fra vort hus. Spredes i skal med tidens vinde, sådan vil den Nick forsvinde.

Triva 

 Navnet er reference til tv-serien That '70s Show.
 I afsnittet ”Thank You for Not Morphing” giver søstrenes far en hjemmevideo hvor hele familien holder jul sammen inklusiv Phoebe. Det her afsnit viser at deres far forlod dem inden Phoebe blev født, som betyder at han kom tilbage da han fandt ud af at Patty var gravid med Phoebe. Begrundelsen for det er at i de nyere afsnit for vi at vide at Victor (søstrenes far) var der efter Pattys død.
 Første gang vi ser Phoebe lave kampsport.

Gæstestjerner 

Megan Corletto Som Piper som BarnEmmalee Thompson Som Prue som Barn 
Jake Sakson Som Andy som Barn Sally Ann Brooks som politi betjent
''Rey Silva som Politi betjent

Eksterne henvisninger 
 

  

Heksene fra Warren Manor

sv:Lista över avsnitt av Förhäxad#Säsong 1
Macclesfield Town F.C.

Macclesfield Football Club er en engelsk fodboldklub fra Macclesfield ved Manchester, der spiller i Football League Two. Klubben har en enkelt gang været i 2. division (nu Football League One), men det blev til en bragende sidste plads.

I mange år lå klubben i de lavere rækker, men i slutningen af 70'erne lykkedes det at komme i National Conference League, hvor klubben lå det næste årti. Det var, da den tidligere Manchester United-spiller Sammy McIlroy tog over i 1993, at tingene tog fart. I 1997 rykkede klubben op i 3. division (nu Football League Two) (klubben havde allerede vundet Conference League i 1995, men blev nægtet oprykning, fordi Moss Rose ikke havde tilskuerpladser nok). Sæsonen efter rykkede klubben, som sagt op i 2. division, men måtte året efter ned igen. McIlroy forlod samtidig klubben for at blive landstræner for Nordirland. Siden har klubben ligget i League Two.

Macclesfield-spilleren Chris Priest scorede forrige årtusindes sidste mål.

De største profiler i klubben har været managerne Sammy McIlroy og den tidligere engelske landsholdsspiller Paul Ince. Den nuværende manager er Ian Brightwell.

Fodboldklubber i England
Etableret i 1874
Paul Ince

Paul Emerson Carlyle Ince (født 21. oktober 1967 i Ilford, London, England) er en engelsk fodboldtræner og tidligere professionel fodboldspiller.

Ince er tidligere træner for Championsklubben Blackpool FC og League One-klubben Notts County. Før det var han manager for Macclesfield Town, Blackburn Rovers og af to omgange Milton Keynes Dons.

I sin aktive karriere har Ince vundet et større antal turneringer med Manchester United. Han blev den første sorte spiller til at være anfører for Englands landshold og den første sorte brite til at træne et hold i den bedste liga i engelsk fodbold. I hele hans karriere har han spillet for syv engelske klubber, inklusive hold som Manchester United og Liverpool, og også det italienske hold Inter Milan.

Referencer

Eksterne henvisninger 

 Fakta om Paul Ince  på Soccerbase 
 Fakta om Paul Inces Trænerkarriere  på Soccerbase 

Fodboldspillere fra England
Fodboldspillere fra West Ham United F.C.
Fodboldspillere fra Manchester United F.C.
Fodboldspillere fra FC Internazionale Milano
Fodboldspillere fra Liverpool F.C.
Fodboldspillere fra Middlesbrough F.C.
Fodboldspillere fra Wolverhampton Wanderers F.C.
Fodboldspillere fra Swindon Town F.C.
Fodboldspillere fra Macclesfield Town F.C.
Fodboldtrænere fra England
Fodboldtrænere fra Macclesfield Town F.C.
Fodboldtrænere fra Milton Keynes Dons F.C.
Fodboldtrænere fra Blackburn Rovers F.C.
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000